MUNICIPIUL  CRAIOVA  
CONSILIUL LOCAL AL  MUNICIPIULUI CRAIOVA 
HOTĂRÂREA  NR. 521
Consiliul Local al Municipiului Craiova, întrunit în şedinţa ordinară din data de 26.11.2009;

Având în vedere raportul nr. 144730/2009 întocmit de Direcţia Patrimoniu prin care se propune modificarea contractelor de concesiune, având ca obiect terenuri care aparţin domeniului privat al municipiului Craiova, pe care sunt amplasate construcţii provizorii  şi rapoartele comisiilor de specialitate ale Consiliului Local al Municipiului Craiova nr.366, 368, 369, 370, 372/2009;  
În conformitate cu prevederile Legii nr.273/2006 privind finanţele publice locale, modificată şi completată şi Legii nr.50/1991, republicată, privind autorizarea executării lucrărilor de construcţii;

În temeiul art.36, alin.2, lit. c coroborat cu alin.5, lit. a, art.123, alin.1, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:
Art.1.  Se aprobă modificarea obiectului contractelor de concesiune prevăzute în anexa care face parte integrantă din prezenta hotărâre, în sensul majorării suprafeţelor de teren concesionate, pe care s-au edificat extinderi ale construcţiilor autorizate.
Art.2.  Se împuterniceşte Primarul Municipiului Craiova să semneze actele adiţionale la contractele de concesiune prevăzute la art.1 din prezenta hotărâre.
Art.3.  În termen de maxim 90 de zile de la încheierea actelor adiţionale, concesionarii au obligaţia:

a) să obţină certificatul de urbanism şi autorizaţia de construire pentru construcţiile edificate fără titlu.
b) să plătească contravaloarea folosinţei terenului, la nivelul redevenţei calculată conform legislaţiei în vigoare, pe ultimii trei ani, pentru terenurile ocupate de construcţii edificate fără titlu.
Art.4. Nerespectarea cumulativă a condiţiilor prevăzute la art.3 din prezenta hotărâre, conduce la încetarea de drept a actelor adiţionale la contractele de concesiune, titularii acestora având obligaţia de a desfiinţa construcţiile provizorii şi a aduce terenul în starea iniţială, pe cheltuiala proprie.
Art.5.  Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr.39/2003, 258/2005, 394/2006, 176/2008 şi 419/2009.
  Art.6. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Urbanism şi Amenajarea Teritoriului, Direcţia Economico – Financiară şi Direcţia Patimoniu vor aduce la îndeplinire prevederile prezentei hotărâri.
    PREŞEDINTE DE ŞEDINŢĂ,                                   CONTRASEMNEAZĂ,
                                                                                                     SECRETAR,

           Marian VASILE                                                      Nicoleta MIULESCU


